Държавен вестник, бр. 18, 2006 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  18
МИНИСТЕРСКИ СЪВЕТ
ПОСТАНОВЛЕНИЕ № 28 
ОТ 14 ФЕВРУАРИ 2006 Г.
за приемане на Наредба за условията и реда за
съхраняване и унищожаване на наркотични
вещества, растения и прекурсори, както и за
вземане на представителни проби от тях
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за усло-
вията и реда за съхраняване и унищожаване на
наркотични вещества, растения и прекурсори,
както и за вземане на представителни проби
от тях.
Заключителни разпоредби
§ 1. Отменя се Наредбата за условията и реда
за изземване, съхраняване, унищожаване и пре-
доставяне за научна дейност на наркотични ве-
щества и растения и за вземане на представи-
телни проби от тях, приета с Постановление
№ 37 на Министерския съвет от 2000 г. (обн.,
ДВ, бр. 26 от 2000 г.; изм., бр. 4 от 2001 г. и бр. 76
от 2004 г.).
§ 2. Член 57 от Наредбата за контрол на
прекурсорите на наркотични вещества, приета
с Постановление № 116 на Министерския съвет
от 2004 г. (обн., ДВ, бр. 50 от 2004 г.; изм., бр. 78
от 2005 г.), се изменя така:
“Чл. 57. Вземането на представителни про-
би от иззети прекурсори се извършва по реда на
глава втора от Наредбата за условията и реда за
съхраняване и унищожаване на наркотични
вещества, растения и прекурсори, както и за
вземане на представителни проби от тях, прие-
та с Постановление № 28 на Министерския съ-
вет от 2006 г. (ДВ, бр. 18 от 2006 г.).”
Министър-председател:
Сергей Станишев
Главен секретар на Министерския съвет:
Севдалин Мавров
НАРЕДБА
за условията и реда за съхраняване и унищо-
жаване на наркотични вещества, растения и
прекурсори, както и за вземане на представи-
телни проби от тях
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат условията и
редът за:
1. вземане на представителни проби от нар-
котичните вещества, растенията, съдържащи
наркотични вещества, и от прекурсорите, иззе-
ти при условията и по реда на Наказателно-
процесуалния кодекс (НПК);
2. предаване и съхраняване в Централното
митническо управление (ЦМУ) на Агенция “Мит-
ници” на иззетите наркотични вещества, предс-
тавителните им проби, както и прекурсорите по
чл. 98, ал. 2 от Закона за контрол върху наркотич-
ните вещества и прекурсорите (ЗКНВП);
3. унищожаване на иззетите наркотични ве-
щества, растенията, съдържащи наркотични
вещества, представителните им проби, както и
прекурсорите по чл. 98, ал. 2 ЗКНВП.
Г л а в а  в т о р а
ВЗЕМАНЕ НА ПРЕДСТАВИТЕЛНИ ПРОБИ
ОТ ИЗЗЕТИТЕ НАРКОТИЧНИ ВЕЩЕСТВА
Чл. 2. От всеки вид иззето наркотично ве-
щество с обща маса над 1 кг се взема предста-
вителна проба, включително в случаите, кога-
то е разпределено в повече от една опаковка.
Чл. 3. (1) Органите на досъдебното произ-
водство организират вземането на представи-
телни проби с помощта на специалист—техни-
чески помощник, съответно от:
1. научно-техническите лаборатории на Сто-
личната дирекция на вътрешните работи и на
регионалните дирекции на вътрешните работи
на Министерството на вътрешните работи;
2. Агенция “Митници”.
(2) Длъжностните лица, определени по ал. 1,
осигуряват необходимата техническа екипиров-
ка за вземане на представителните проби, опа-
ковъчни материали и лични защитни средства.
Чл. 4. (1) Процедурата по вземане на предс-
тавителна проба от общото количество иззето
наркотично вещество включва:
1. оглед на вида и съдържанието на всяка
отделна опаковка и/или растителен материал;
2. оценка за еднородност на наркотичното
вещество по външни белези—цвят и физическо
състояние (прахообразно, течно или във вид на
растителна маса, на пресовки и др.);
3. разделяне и групиране на обектите по
външни сходни белези;
4. определяне нетната маса на всяка група
от иззето наркотично вещество и вземане на
представителна проба от всяка група;
5. претегляне нетната маса на представител-
ните проби;
6. опаковане и запечатване на представител-
ните проби и на останалото количество нарко-
тично вещество в отделни опаковки съгласно
чл. 10, ал. 5.
(2) За действията по ал. 1 се съставя прото-
кол съгласно приложение № 1, като към про-
токола се прилага и фотоалбум на общия вид
на наркотичните вещества и на разграничени-
те групи.
(3) При възлагане на експертно изследване
органите на досъдебното производство преда-
ват на лабораториите взетите представителни
проби и съставения протокол, които са нераз-
делна част от физико-химичната експертиза.